### Smernica č. 29/2023

### o postupe pri prideľovaní finančných prostriedkov na podporné opatrenie vo výchove a vzdelávaní

Gestorský útvar: Sekcia financovania regionálneho školstva ev. č: 2023/14241:1-A2310

 tel.:+421259374445

Minister školstva, vedy, výskumu a športu podľa článku 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky v súlade s § 4e a § 8c ods. 1 písm. c) zákona č. 597/2003 Z. z. o financovaní základných škôl, stredných škôl a školských zariadení v znení zákona
č. 182/2023 Z. z. (ďalej len „zákon č. 597/2003 Z. z.“) vydáva túto smernicu:

### Čl. 1Úvodné ustanovenie

Táto smernica upravuje postup pri

1. predkladaní žiadosti o pridelenie finančných prostriedkov na podporné opatrenie vo výchove a vzdelávaní (ďalej len „podporné opatrenie“) a
2. prideľovaní finančných prostriedkov na podporné opatrenie.

### Čl. 2Postup pri prideľovaní príspevku na základe schválenej metodiky

1. Ministerstvo školstva, vedy, výskumu a športu Slovenskej republiky (ďalej len „ministerstvo“) na účel poskytovania podporných opatrení a na účel poskytovania odborných činností podpornej úrovne prvého stupňa a druhého stupňa v systéme poradenstva a prevencie môže prideliť zriaďovateľovi školy alebo školského zariadenia príspevok podľa § 4e ods. 1 zákona č. 597/2003 Z. z. na úhradu nákladov na
2. pedagogického asistenta,
3. školského špeciálneho pedagóga alebo odborného zamestnanca alebo iného pedagogického zamestnanca na zabezpečenie poskytovania činností podpornej úrovne prvého stupňa a druhého stupňa v systéme poradenstva a prevencie, ktorí majú zabezpečovať poskytovanie týchto podporných opatrení
4. poskytovanie výchovy a vzdelávania na základe úpravy cieľov, metód, foriem a prístupov vo výchove a vzdelávaní,
5. poskytovanie výchovy a vzdelávania na základe úpravy obsahu výchovy a vzdelávania a hodnotenia výsledkov dosiahnutých deťmi alebo žiakmi vo výchove a vzdelávaní,
6. zabezpečenie činností na rozvoj pohybovej schopnosti, zmyslového vnímania, komunikačnej schopnosti, kognitívnej schopnosti, sociálno-komunikačných zručností, emocionality a sebaobsluhy,
7. činnosť na podporu dosahovania školskej spôsobilosti,
8. zabezpečenie vzdelávania sa vo vyučovacom predmete alebo vo vzdelávacej oblasti vo vyššom ročníku,
9. zabezpečenie osobitných foriem komunikácie dieťaťa so zdravotným postihnutím alebo žiaka so zdravotným postihnutím so školou alebo so školským zariadením,
10. činnosť na podporu sociálneho zaradenia,
11. činnosť na podporu predchádzania ukončenia školskej dochádzky v nižšom ako poslednom ročníku základnej školy alebo strednej školy,
12. špecializované kariérové poradenstvo,
13. prevencia na podporu fyzického zdravia, duševného zdravia a prevencia výskytu rizikového správania,
14. krízová intervencia,

1. zamestnanca školy alebo školského zariadenia, ktorý nie je pedagogickým zamestnancom ani odborným zamestnancom a v škole alebo v školskom zariadení zabezpečuje pre dieťa alebo pre žiaka vykonávanie sebaobslužných úkonov,
2. zdravotníckeho pracovníka,
3. vzdelávanie zamestnancov školy zamerané na poskytovanie podporných opatrení,
4. skvalitnenie podmienok výchovy a vzdelávania žiakov zo sociálne znevýhodneného prostredia.
5. Ministerstvo môže prideliť zriaďovateľovi školy alebo školského zariadenia príspevok podľa odseku 1 na základe metodiky na príslušný školský rok, ktorá sa zverejňuje na webovom sídle ministerstva.
6. Metodika, na základe ktorej ministerstvo môže poskytnúť príspevok, zohľadňuje najmä
7. druh a typ školy alebo školského zariadenia,
8. celkový počet detí alebo žiakov školy so špeciálnymi výchovno-vzdelávacími potrebami, vo vzťahu ku ktorým bolo vydané vyjadrenie podľa § 145b ods. 1 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 182/2023 Z. z. (ďalej len „zákon č. 245/2008 Z. z.“) na poskytnutie príslušného podporného opatrenia (ďalej len „vyjadrenie“),
9. celkový počet detí alebo žiakov školy,
10. druh špeciálnych výchovno-vzdelávacích potrieb detí a žiakov na základe vyjadrenia zariadenia poradenstva a prevencie,
11. vek detí a žiakov, ktorým bolo vydané vyjadrenie, ročník školy a dĺžka navštevovania príslušnej školy alebo príslušného školského zariadenia,
12. personálne, priestorové, materiálno-technické a finančné podmienky školy alebo školského zariadenia,
13. dostupnosť inej školy, v blízkosti trvalého pobytu dieťaťa alebo žiaka, ktorá dokáže zabezpečiť poskytnutie príslušného podporného opatrenia.

### Čl. 3Finančné prostriedky na podporné opatrenie doučovanie

* 1. Príslušná škola môže predložiť zriaďovateľovi žiadosť o pridelenie finančných prostriedkov na úhradu nákladov na podporné opatrenie podľa § 145a ods. 2 písm. f) zákona č. 245/2008 Z. z. (ďalej len „finančné prostriedky na doučovanie“).
	2. Zriaďovateľ predkladá žiadosť o finančné prostriedky na doučovanie podľa § 8c ods. 1 písm. c) zákona č. 597/2003 Z. z. za školy vo svojej zriaďovateľskej pôsobnosti príslušnému regionálnemu úradu školskej správy (ďalej len „regionálny úrad“).
	3. Regionálny úrad predkladá žiadosti o finančné prostriedky na doučovanie za zriaďovateľov škôl podľa odseku 2 a za školy v jeho zriaďovateľskej pôsobnosti ministerstvu.
	4. Žiadosť o finančné prostriedky na doučovanie sa predkladá v termíne a štruktúre, ktoré sú zverejnené na webovom sídle ministerstva.
	5. Ministerstvo pri prideľovaní finančných prostriedkov na doučovanie podľa odseku 5 zohľadňuje najmä počet žiakov, ktorí
1. sú z viacerých predmetov hodnotení klasifikačným stupňom „dostatočný" alebo „nedostatočný" alebo sú z viacerých predmetov slovne hodnotení „žiak nesplnil požiadavky na postup do vyššieho ročníka“,
2. sú z jedného predmetu hodnotení klasifikačným stupňom „dostatočný", „nedostatočný" alebo sú z jedného predmetu slovne hodnotení „žiak nesplnil požiadavky na postup do vyššieho ročníka“,
3. opakujú ročník,
4. nie sú hodnotení z jedného vyučovacieho predmetu alebo z viacerých vyučovacích predmetov z dôvodu dlhodobej neprítomnosti alebo z iného vážneho dôvodu,
5. si osvojujú učivo, ktoré neprebrali z dôvodu prestúpenia do inej školy alebo zmeny odboru vzdelávania,
6. majú ťažkosti s dosahovaním minimálneho učebného výstupu určeného v štátnom vzdelávacom programe,
7. majú významný pokles v oblasti učenia a úrovne dosahovania požadovaných vzdelávacích výsledkov alebo predpokladaných vzdelávacích výsledkov v období uvedenom v Katalógu podporných opatrení.

### Čl. 4Finančné prostriedky na podporné opatrenie poskytovanie kurzu vyučovacieho jazyka školy

* 1. Príslušná škola môže predložiť zriaďovateľovi žiadosť o pridelenie finančných prostriedkov na úhradu nákladov na podporné opatrenie podľa § 145a ods. 2 písm. e) zákona č. 245/2008 Z. z. (ďalej len „finančné prostriedky na jazykový kurz“) .
	2. Zriaďovateľ predkladá žiadosť o finančné prostriedky na jazykový kurz podľa § 8c ods. 1 písm. c) zákona č. 597/2003 Z. z. za školy vo svojej zriaďovateľskej pôsobnosti príslušnému regionálnemu úradu.
	3. Regionálny úrad predkladá žiadosti o finančné prostriedky na jazykový kurz za zriaďovateľov škôl podľa odseku 2 a za školy v jeho zriaďovateľskej pôsobnosti ministerstvu.
	4. Žiadosť o finančné prostriedky na jazykový kurz sa predkladá v termíne a štruktúre, ktoré sú zverejnené na webovom sídle ministerstva.
	5. Ministerstvo pridelí finančné prostriedky prioritne na jazykové kurzy, ktoré sú zároveň základnými jazykovými kurzami alebo rozširujúcimi jazykovými kurzami štátneho jazyka pre deti cudzincov podľa § 146 ods. 3 zákona č. 245/2008 Z. z. v rozsahu určenom v štátnom vzdelávacom programe.
	6. Ministerstvo môže prideliť finančné prostriedky aj na jazykové kurzy najmä pre
1. žiakov, ktorí sú cudzincami a poskytuje sa im jazykový kurz vyučovacieho jazyka školy nad rámec rozsahu podľa odseku 5,
2. žiakov, ktorí sú občanmi Slovenskej republiky, majú materinský jazyk odlišný od vyučovacieho jazyka školy a potrebujú podporu pri osvojení vyučovacieho jazyka školy,
3. žiakov, ktorí sú občanmi Slovenskej republiky, dlhodobo sa vzdelávali v jazyku odlišnom od vyučovacieho jazyka školy a potrebujú podporu pri osvojení vyučovacieho jazyka školy.

### Čl. 5Príspevok na podporné opatrenie poskytnutie špeciálnych edukačných publikácií a kompenzačných pomôcok

* 1. Príslušná škola alebo školské zariadenie a príslušné zariadenie poradenstva a prevencie môže predložiť zriaďovateľovi žiadosť o pridelenie finančných prostriedkov na úhradu nákladov na podporné opatrenie podľa § 145a ods. 2 písm. p) zákona č. 245/2008 Z. z. (ďalej len „príspevok na špeciálne pomôcky“).
	2. Zriaďovateľ predkladá žiadosť o príspevok na špeciálne pomôcky podľa § 4e ods. 2 písm. a) zákona č. 597/2003 Z. z. za školy a školské zariadenia vo svojej zriaďovateľskej pôsobnosti príslušnému regionálnemu úradu.
	3. Žiadosť o príspevok na špeciálne pomôcky sa predkladá v  štruktúre zverejnenej na webovom sídle ministerstva.
	4. Regionálny úrad po posúdení všetkých prijatých žiadostí a žiadostí škôl alebo školských zariadení v jeho zriaďovateľskej pôsobnosti ich predkladá ministerstvu spolu s návrhom na pridelenie finančných prostriedkov so zohľadnením
1. počtu detí alebo žiakov, vo vzťahu ku ktorým bolo vydané vyjadrenie,
2. druhu a typu školy alebo druhu a typu školského zariadenia,
3. celkového počtu detí alebo žiakov školy alebo školského zariadenia,
4. priestorových a materiálno-technických podmienok školy alebo školského zariadenia, ktoré súvisia s používaním špeciálnej pomôcky,
5. možnosti vypožičania špeciálnej pomôcky od zariadenia poradenstva a prevencie,
6. predpokladaných nákladov na poskytnutie príslušného podporného opatrenia,
7. iných skutočností hodných osobitného zreteľa.
	1. Ministerstvo pri prideľovaní príspevku na špeciálne pomôcky zriaďovateľovi školy alebo školského zariadenia okrem zariadenia poradenstva a prevencie zohľadňuje skutočnosti podľa odseku 4.
	2. Ministerstvo pri prideľovaní príspevku na špeciálne pomôcky zriaďovateľovi zariadenia poradenstva a prevencie zohľadňuje
8. využívanie špeciálnych edukačných publikácií alebo kompenzačných pomôcok pri odbornej činnosti s deťmi a žiakmi,
9. vypožičiavanie špeciálnych edukačných publikácií alebo kompenzačných pomôcok školám a školským zariadeniam na poskytovanie podporného opatrenia.
	1. Zoznam špeciálnych edukačných publikácií a kompenzačných pomôcok na účely príspevku na špeciálne pomôcky sa zverejňuje na webovom sídle ministerstva.

### Čl. 6Príspevok na podporné opatrenie odstraňovanie fyzických bariér v priestoroch školy alebo školského zariadenia

* 1. Príslušná škola alebo príslušné školské zariadenie môže predložiť zriaďovateľovi žiadosť o pridelenie finančných prostriedkov na úhradu nákladov na podporné opatrenie podľa § 145a ods. 2 písm. r) zákona č. 245/2008 Z. z.(ďalej len „príspevok na „debarierizáciu“).
	2. Zriaďovateľ predkladá žiadosť o príspevok na debarierizáciu podľa 4e ods. 2 písm. b) zákona č. 597/2003 Z. z.za všetky školy a školské zariadenia vo svojej zriaďovateľskej pôsobnosti príslušnému regionálnemu úradu.
	3. Žiadosť o príspevok na debarierizáciu sa predkladá v štruktúre zverejnenej
	na webovom sídle ministerstva.
	4. Regionálny úrad vedie a aktualizuje zoznam žiadostí o príspevok na de-barierizáciu.
	5. Regionálny úrad po posúdení všetkých prijatých žiadostí a žiadostí škôl a školských zariadení v jeho zriaďovateľskej pôsobnosti ich predkladá ministerstvu spolu s návrhom na pridelenie finančných prostriedkov, pričom pri určení priorít zohľadní
1. počet detí alebo žiakov, vo vzťahu ku ktorým bolo vydané vyjadrenie,
2. druh a typ školy alebo druh a typ školského zariadenia,
3. celkový počet detí alebo žiakov školy alebo školského zariadenia,
4. priestorové a materiálno-technické podmienky školy alebo školského zariadenia,
5. dostupnosť inej školy alebo iného školského zariadenia k príslušnej škole alebo k príslušnému školskému zariadeniu, ktoré dokážu zabezpečiť príslušné podporné opatrenie,
6. predpokladané náklady na poskytnutie príslušného podporného opatrenia,
7. iné skutočnosti hodné osobitného zreteľa.
	1. Ministerstvo pri prideľovaní príspevku na debarierizáciu zohľadňuje skutočnosti podľa odseku 5.

### Čl. 7Príspevok na podporné opatrenie zabezpečenie úpravy priestorov školy určených na podporu vnímania a nadobúdania zručností

* 1. Príslušná škola alebo príslušné špeciálne výchovné zariadenie môže predložiť zriaďovateľovi žiadosť o pridelenie finančných prostriedkov na úhradu nákladov na podporné opatrenie podľa § 145a ods. 2 písm. q) zákona č. 245/2008 Z. z. (ďalej len „príspevok na úpravu priestorov“).
	2. Zriaďovateľ predkladá žiadosť o príspevok na úpravu priestorov podľa § 4e ods. 2 písm. c) zákona č. 597/2003 Z. z. za školy a špeciálne výchovné zariadenia vo svojej zriaďovateľskej pôsobnosti príslušnému regionálnemu úradu.
	3. Žiadosť o príspevok na úpravu priestorov sa predkladá v štruktúre zverejnenej na webovom sídle ministerstva.
	4. Regionálny úrad vedie a aktualizuje zoznam žiadostí o príspevok na úpravu priestorov.
	5. Regionálny úrad po posúdení všetkých prijatých žiadostí a žiadostí škôl a špeciálnych výchovných zariadení v jeho zriaďovateľskej pôsobnosti ich predkladá ministerstvu spolu s návrhom na pridelenie finančných prostriedkov, pričom pri určení priorít zohľadní
1. počet detí alebo žiakov, vo vzťahu ku ktorým bolo vydané vyjadrenie,
2. druh a typ školy alebo typ špeciálneho výchovného zariadenia,
3. celkový počet detí alebo žiakov školy alebo špeciálneho výchovného zariadenia,
4. priestorové a materiálno-technické podmienky školy alebo špeciálneho výchovného zariadenia,
5. dostupnosť inej školy alebo iného špeciálneho výchovného zariadenia v blízkosti príslušnej školy alebo príslušného špeciálneho výchovného zariadenia, ktoré dokážu zabezpečiť príslušné podporné opatrenie,
6. predpokladané náklady na poskytnutie príslušného podporného opatrenia,
7. iné skutočnosti hodné osobitného zreteľa.
	1. Ministerstvo pri prideľovaní príspevku na úpravu priestorov zohľadňuje skutočnosti podľa odseku 5.
	2. Príspevok na úpravu priestorov je určený na vytvorenie priestoru a podmienok s dlhodobým efektom na rozvoj oblastí vývinu, rehabilitáciu, oddych a relaxáciu pod odborným vedením najmä na bezpodnetový oddych, stimuláciu zmyslového vnímania a nadobúdanie zručností spojených s využívaním špeciálnych edukačných publikácií a špeciálnych edukačných  pomôcok.

### Čl. 8Podporné opatrenie zabezpečenie diétneho stravovania

* 1. Príslušná škola, ktorej súčasťou je zariadenie školského stravovania, môže predložiť zriaďovateľovi žiadosť o pridelenie finančných prostriedkov na podporné opatrenie podľa § 145a ods. 2 písm. s) zákona č. 245/2008 Z. z. (ďalej len „príspevok na diétne stravovanie“) s ohľadom na potvrdenie ošetrujúceho lekára dieťaťa alebo žiaka, ktorého zdravotný stav si vyžaduje diétne stravovanie.
	2. Zriaďovateľ predkladá žiadosť o príspevok na diétne stravovanie podľa § 4e ods. 2 písm. d) zákona č. 597/2003 Z. z. za školy, ktorých súčasťou je zariadenie školského stravovania, vo svojej zriaďovateľskej pôsobnosti príslušnému regionálnemu úradu.
	3. Žiadosť o príspevok na diétne stravovanie sa predkladá v štruktúre zverejnenej na webovom sídle ministerstva.
	4. Regionálny úrad po posúdení všetkých prijatých žiadostí a žiadostí škôl v jeho zriaďovateľskej pôsobnosti ich predloží ministerstvu spolu s návrhom na pridelenie finančných prostriedkov, pričom pri určení priorít zohľadní
1. počet detí alebo žiakov, vo vzťahu ku ktorým bolo vydané vyjadrenie,
2. priestorové a materiálno-technické podmienky zariadenia školského stravovania,
3. vzdialenosti medzi zariadeniami školského stravovania v územnej pôsobnosti príslušného regionálneho úradu, ktoré majú zabezpečovať poskytovanie príslušného podporného opatrenia,
4. predpokladané náklady na poskytnutie príslušného podporného opatrenia,
5. iné skutočnosti hodné osobitného zreteľa.
	1. Ministerstvo pri prideľovaní príspevku na diétne stravovanie zohľadňuje skutočnosti podľa odseku 4.
	2. Príspevok na diétne stravovanie je určený
6. na financovanie rekonštrukcií priestorov na zabezpečenie oddeleného pracovného miesta na prípravu jedál diétneho stravovania a
7. na zabezpečenie materiálneho vybavenia priestorov potrebného pre diétne stravovanie.

### Čl. 9

Ministerstvo pri prideľovaní finančných prostriedkov podľa Čl. 3 až 8 zohľadňuje skutočnosti uvedené v Katalógu podporných opatrení.

### Čl. 10Účinnosť

Táto smernica nadobúda účinnosť 19. septembra 2023.

**minister**

## Obsah

[Smernica č. 29/2023 1](#_Toc145505354)

[o postupe pri prideľovaní finančných prostriedkov na podporné opatrenie vo výchove a vzdelávaní 1](#_Toc145505355)

[Čl. 1 Úvodné ustanovenie 1](#_Toc145505356)

[Čl. 2 Postup pri prideľovaní príspevku na základe schválenej metodiky 1](#_Toc145505357)

[Čl. 3 Finančné prostriedky na podporné opatrenie doučovanie 3](#_Toc145505358)

[Čl. 4 Finančné prostriedky na podporné opatrenie poskytovanie kurzu vyučovacieho jazyka školy 4](#_Toc145505359)

[Čl. 5 Príspevok na podporné opatrenie poskytnutie špeciálnych edukačných publikácií a kompenzačných pomôcok 4](#_Toc145505360)

[Čl. 6 Príspevok na podporné opatrenie odstraňovanie fyzických bariér v priestoroch školy alebo školského zariadenia 5](#_Toc145505361)

[Čl. 7 Príspevok na podporné opatrenie zabezpečenie úpravy priestorov školy určených na podporu vnímania a nadobúdania zručností 6](#_Toc145505362)

[Čl. 8 Podporné opatrenie zabezpečenie diétneho stravovania 7](#_Toc145505363)

[Čl. 9 .........................................................................................................................8](#_Toc145505364)

[Čl. 10 Účinnosť 8](#_Toc145505365)

[Obsah 9](#_Toc145505366)